Παναθλητικός Όμιλος Καλλιθέας Έσπερος

Ο **Παναθλητικός Όμιλος Καλλιθέας Έσπερος** (Π.Ο.Κ. Έσπερος), είναι αθλητικός σύλλογος με έδρα την Καλλιθέα. Ο  Έσπερος αγωνίζεται στο κλειστό γυμναστήριο Έσπερος (800 θέσεων) της Καλλιθέας. Τα χρώματα του συλλόγου είναι το άσπρο και το μπλε, ενώ το έμβλημά του συνίσταται από ένα μπλε πεντάκτινο αστέρι με το βυζαντινό γράμμα **Ε** στο κέντρο του και το έτος ιδρύσεως του συλλόγου (1943).

## Ιστορία
Το 1943 ιδρύεται το ποδοσφαιρικό τμήμα του Έσπερου και την ίδια χρονιά, στη διάρκεια της Κατοχής, παίρνει μέρος στο πρωτάθλημα Β΄ κατηγορίας Πειραιώς, που διοργάνωσε η «Ένωση Ελλήνων Αθλητών». Η «Ένωση Ελλήνων Αθλητών» ιδρύθηκε (όπως και ο Έσπερος) το 1943 από τον βαλκανιονίκη στίβου, γιατρό και μετέπειτα δολοφονηθέντα (1963) βουλευτή Πειραιώς της Αριστεράς Γρηγόρη Λαμπράκη. Με τα έσοδα από τις αθλητικές συναντήσεις (στις οποίες συμμετείχε ο Έσπερος) η «Ένωση Ελλήνων Αθλητών» διοργάνωνε στη διάρκεια της Κατοχής λαϊκά συσσίτια για τον εξαθλιωμένο πληθυσμό. Μεταπολεμικά, το 1954, ο Έσπερος ανήλθε στο πρωτάθλημα της Α΄ κατηγορίας της Ε.Π.Σ. Αθηνών.

Τον Ιούλιο του 1966 με πρωτοβουλία του Έσπερου και άλλων παραγόντων της Καλλιθέας πραγματοποιείται η συγχώνευση τεσσάρων ποδοσφαιρικών ομάδων της πόλης (Ηρακλής Καλλιθέας, ΑΕ Καλλιθέας, Έσπερος, Καλλιθαϊκός) και ιδρύεται ο Γ.Σ. Καλλιθέα. Τον Ιούνιο του 1969, τρία μόλις χρόνια μετά τη συγχώνευση, η ποδοσφαιρική ομάδα Γ.Σ. Καλλιθέα προβιβάζεται στη Β΄ Εθνική. Μέχρι το 2002, η ποδοσφαιρική ομάδα αγωνίζεται στα πρωταθλήματα Β΄ και Γ΄ Εθνικής Κατηγορίας, ενώ τον Απρίλιο του 2002 προβιβάζεται στην Α΄ Εθνική Κατηγορία για πρώτη φορά στην ιστορία της.  

Από το 1944 ο "Παναθλητικός Όμιλος Καλλιθέας Έσπερος" συμμετέχει, επίσης, ανελλιπώς στα εθνικά πρωταθλήματα πετοσφαίρισης και καλαθοσφαίρισης, με 7 και 9 συμμετοχές αντίστοιχα στην ανώτατη ιεραρχικά κατηγορία.

Από την ομάδα του Έσπερου ξεκίνησε τη καριέρα του ο Γιάννης Λάιος, διεθνής παίκτης και προπονητής αργότερα με πολλές επιτυχίες.

## Τμήμα καλαθοσφαίρισης ανδρών
### Πρώτες δεκαετίες
Το τμήμα καλαθοσφαίρισης του συλλόγου ιδρύθηκε το 1945 και αναπτύχθηκε κυρίως μετά το 1950, με κύριο εμπνευστή τον Τάκη Κοντούζογλου ο οποίος, μέχρι τον θάνατό του το 1987, υπήρξε ο στυλοβάτης, η «ψυχή» του Συλλόγου, με την πολύμορφη ηθική και υλική, ενεργό και ανιδιοτελή συμμετοχή του σε όλες τις δραστηριότητες. Τον Μάρτιο 1945, μετά την απελευθέρωση, η ομάδα διοργανώνει το *Κύπελλο Ελευθερίας*, με συμμετοχή και των ομάδων του Ολυμπιακού, του Σπόρτιγκ και της Νήαρ Ηστ. Το 1946–47 αγωνίζεται στο Πρωτάθλημα Πειραιώς (6ος). Με την ενοποίηση των πρωταθλημάτων Αθηνών και Πειραιώς εντάσσεται στο πρωτάθλημα Α΄ κατηγορίας Κέντρου. Αγωνίστηκε 2 σεζόν και υποβιβάστηκε το 1949. Το 1951 ήρθε και νέος υποβιβασμός στη Γ΄ Κατηγορία Κέντρου (Αθηνών-Πειραώς). To 1956 προβιβάστηκε στη Β΄ κατηγορία Κέντρου.

### Δεκαετία 1980
Το 1983–84 τερμάτισε 2ος στη Β΄ Εθνική με ρόστερ: Παπαντωνίου, Κώστας Μπατής, Νικολόπουλος, Δημακόπουλος, Χρόνης, Κατσίνης, Νικητόπουλος, Μπακίρογλου, Δέδες, Νικολακόπουλος, Τσεμπέρης. Τρία χρόνια μετά αναδείχθηκε πρωταθλητής στη Β΄ Εθνική και ανήλθε στην Α2.

Το 1987–88 με προπονητή τον Περικλή Ταυρόπουλο αγωνίστηκε στην Α2 με το εξής ρόστερ: Αχ. Δεμέναγας, Μουζακιώτης, Σωτηρίου, Γκότσης, Τόλιας, Σπανουδάκης, Νικητόπουλος, Κώστας Μπατής, Παπαδάκης, Τυροκόμος. Το 1999–00 ο σύλλογος αγωνίστηκε στην Α1, στην τελευταία παρουσία του στη μεγάλη κατηγορία.

### Η τελευταία άνοδος στην Α1 (1999)
Τον Μάιο 1999 ο Εσπερος με νίκη την προτελευταία αγωνιστική επί του Πειραϊκού με 65–67 πέρασε δεύτερος, κλέβοντας την άνοδο από τον Ιωνικό ΝΦ του προπονητή Χριστοδούλου που ηττήθηκε στο Μετς από τον Αρίωνα. Προπονητής του Εσπέρου ήταν ο Κίμων Κοκορόγιαννης (είχε 5/5 στον πάγκο αφότου διαδέχθηκε τον Απόστολο Κόντο μεσούσης της σεζόν) και μπροστάρηδες ο Τζον Πάτρικ Μπερκ, και ο Δημήτρης Γεώργαρος, o Αχιλλέας Δεμέναγας, ο Κώστας Μωραϊτης, ο Ντέιβιντ Χάττον. Ο Εσπερος πανηγύρισε έτσι την 6η άνοδο του στην Α1. Το 1999 έγινε και η ιδρυση Καλαθοσφαιρικής Ανώνυμης Εταιρείας (ΚΑΕ) από τον χορηγό της ομάδας.

### Συγχώνευση με τον Ίκαρο Καλλιθέας (2009)
Το Μάιο του 2009 το τμήμα καλαθοσφαίρισης της Αθλητικής Ένωσης Ίκαρος Καλλιθέας απορροφήθηκε από τον Έσπερο και έτσι ο σύλλογος μετονομάστηκε σε *Παναθλητικός Όμιλος Ίκαρος Έσπερος Καλλιθέας*. Τον Οκτώβριο του 2009 ο "Ίκαρος Έσπερος Καλλιθέας" αγωνίστηκε στο πρωτάθλημα της Α2 Εθνικής κατηγορίας καλαθοσφαίρισης για 13η φορά στην ιστορία του, ενώ τον Μάιο του 2010 πανηγύρισε την άνοδό του για έβδομη φορά στην Α1 Εθνική Κατηγορία. Η συγχώνευση τερματίστηκε τον Ιούνιο του 2010 με ευθύνη των παραγόντων του Ικάρου και κυρίως του προέδρου τους, Δημήτρη Αγγελόπουλου.

### 2010–Σήμερα
Την αγωνιστική περίοδο, 2018-19, ο Π.Ο.Κ. Έσπερος έλαβε μέρος στο Πρωτάθλημα Β΄ Εθνικής Κατηγορίας Ανδρών, στο οποίο προβιβάστηκε αναδεικνυόμενος πρωταθλητής του 2ου Ομίλου Νότου του Πρωταθλήματος Γ΄ Εθνικής Κατηγορίας περιόδου 2017-18. Την σεζόν 2024-25 αγωνίζεται στη Β΄ Εθνική.

Από το 1946 μέχρι το 2018 (72 περίοδοι) ο Έσπερος αγωνίστηκε:
***9 φορές** σε πρωτάθλημα 1ης ιεραρχικά κατηγορίας, εκ των οποίων 2 στο πρωτάθλημα Πειραιώς (1946, 1947), 1 στην Α΄ κατηγορία Κέντρου (1948), 4 στην Α΄ Εθνική (1972, 1978, 1980, 1982) και 2 στην Α1' Εθνική (1989, 1999).
***35 φορές** σε πρωτάθλημα 2ης ιεραρχικά κατηγορίας, εκ των οποίων 5 στη Β΄ κατηγορία Κέντρου (1949, 1950, 1961, 1962, 1963), 2 στην Α2' κατηγορία Κέντρου (1959, 1960), 6 στην Α΄ κατηγορία Κέντρου (1966, 1967, 1968, 1969, 1970, 1971), 9 στη Β΄ Εθνική (1973, 1975, 1976, 1977, 1979, 1981, 1983, 1984, 1985) και 13 στην Α2' Εθνική (1987, 1988, 1990, 1991, 1992, 1993, 1994, 1995, 1996, 1997, 1998, 2000, 2009).
***12 φορές** σε πρωτάθλημα 3ης ιεραρχικά κατηγορίας, εκ των οποίων 4 στη Γ΄ κατηγορία Κέντρου (1951, 1952, 1953, 1954), 5 στη Β΄ κατηγορία Κέντρου (1956, 1957, 1958, 1964, 1965), 1 στην Α΄ κατηγορία Κέντρου (1974) και 2 στη Β΄ Εθνική (1986, 2001).
***7 φορές** σε πρωτάθλημα 4ης ιεραρχικά κατηγορίας, εκ των οποίων 1 στη Γ΄ κατηγορία Κέντρου (1955) και 6 στη Γ΄ Εθνική (2002, 2003, 2004, 2005, 2006, 2017).
***6 φορές** σε πρωτάθλημα 5ης ιεραρχικά κατηγορίας, στην Α΄ κατηγορία ΕΣΚΑΝΑ (2007, 2008, 2013, 2014, 2015, 2016).
***3 φορές** σε πρωτάθλημα 6ης ιεραρχικά κατηγορίας, στη Β΄ κατηγορία ΕΣΚΑΝΑ (2010, 2011, 2012).

Ο Έσπερος κατέκτησε το Πρωτάθλημα Ελλάδας καλαθοσφαίρισης εφήβων το 2006 και Πρωτάθλημα Ελλάδας καλαθοσφαίρισης παίδων το 1970.

### Τίτλοι - διακρίσεις
*Κύπελλο Ελλάδας
**Ημιτελικά: 1981
**Προημιτελικά: 1978, 1979, 1985, 1989, 1990
* **[[Β΄ Εθνική καλαθοσφαίρισης ανδρών|Πρωταθλητής B' Εθνικής κατηγορίας:]] **1977-1978 (Όμιλος Νότου), 1979-1980 (Όμιλος Νότου), 1981-1982 (Όμιλος Νότου), 1986-1987.
* **[[Γ΄ Εθνική καλαθοσφαίρισης ανδρών|Πρωταθλητής Γ΄ Εθνικής κατηγορίας:]] **2017-2018 (2ος Όμιλος Νότου).
* **[[Ένωση Σωματείων Καλαθοσφαίρισης Αττικής|Πρωταθλητής Α΄ κατηγορίας Κέντρου:]] **1971-1972, 1974-1975.
* **[[Ένωση Σωματείων Καλαθοσφαίρισης Νότιας Αττικής|Πρωταθλητής Α΄ κατηγορίας ΕΣΚΑΝΑ:]] **2016-2017.

### Διακεκριμένοι προπονητές
*  Κώστας Αναστασάτος
*  Κώστας Μουρούζης
*  Φαίδων Ματθαίου
*  Περικλής Ταυρόπουλος 
*  Απόστολος Κόντος
*  Κίμων Κοκορόγιαννης
*  Μηνάς Γκέκος
*  Αντώνης Μάντζαρης

### Διακεκριμένοι παίκτες
*  Ρόι Τάρπλεϊ
*  Αλβιν Γιανγκ
*  Ντέιβιντ Άλεν Χάττον
*  Τζον Πατρικ Μπερκ 
*  Σάκης Τζαλαλής
*  Δημήτρης Δημακόπουλος
*  Λιβέρης Ανδρίτσος
*  Κώστας Μπατής
*  Βασίλης Απτόσογλου
*  Αχιλλέας Δεμέναγας
*  Δημήτρης Γεώργαρος
*  Κώστας Μωραϊτης
*  Γιάννης Γιαννούλης
*  Νίκος Μίχαλος
*  Πρόδρομος Νικολαΐδης
*  Δημήτρης Μαρμαρινός

### Συνθέσεις παλαιότερων ετών
* 1983–84 (Β΄ Εθνική): Παπαντωνίου, Κώστας Μπατής, Νικολόπουλος, Δημακόπουλος, Χρόνης, Κατσίνης, Νικητόπουλος, Μπακίρογλου, Δέδες, Νικολακόπουλος, Τσεμπέρης.
* 1985–86 (Β΄ Εθνική - Νότος): Γρυφάκης, Νικολόπουλος, Σπανουδάκης, Δημακόπουλος, Νικητόπουλος, Τόλιας, Κώστας Μπατής, Παλάτος, Τσεμπέρης, Νικολακόπουλος, Καλογερόπουλος, Μουζακιώτης, Μαριάτος.
* 1986–87 (Β΄ Εθνική): Γκότσης, Νικητόπουλος, Σπανουδάκης, Σωτηρίου, Κώστας Μπατής, Κάρναβος, Τόλιας, Τυροκόμος, Δεμέναγας, Μουζακιώτης. Προπονητής ο Περικλής Ταυρόπουλος 
* 1987-1988 (Α2 Εθνική): Κώστας Μπατής, Σπανουδάκης, Παπαδάκης, Νικητόπουλος, Γκότσης, Γρυφάκης, Αχ. Δεμέναγας, Τόλιας, Τυροκόμος, Μουζακιώτης, Σωτηρίου. Προπονητής ο Περικλής Ταυρόπουλος

## Τμήμα καλαθοσφαίρισης γυναικών

Σχεδόν από την ίδρυσή του ο Έσπερος Καλλιθέας διατηρούσε γυναικεία αθλητικά τμήματα. Εν έτει 1979, η διοίκηση του συλλόγου αποφάσισε την επανίδρυση του τμήματος καλαθοσφαίρισης γυναικών. Κατά συνέπεια, την αγωνιστική περίοδο 1979–80 η ομάδα πραγματοποίησε την πρώτη της εμφάνιση στο Πρωτάθλημα της Β΄ Κατηγορίας Ε.Σ.Κ.Α.

## Τμήμα πετοσφαίρισης ανδρών
Κατά την τρέχουσα αγωνιστική περίοδο, 2012-13, ο Π.Ο.Κ. Έσπερος έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Ανδρών (Ε.Σ.ΠΕ.Δ.Α.), ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης.

Το 1944 παίρνει τη 3η θέση στο πρωτάθλημα Κέντρου (Παναθηναϊκός, Πανελλήνιος, Έσπερος, Εμποροϋπάλληλοι, Μίλων, Τρίτων, Νέοι Βύρωνος, Ιωνικός). Το 1946, 48, 49 κατακτά το πρωτάθλημα Πειραιώς, το 1969 το πρωτάθλημα Β κατηγορίας και το 1970 συμμετέχει για πρώτη φορά στο πρωτάθλημα Α εθνικής κατηγορίας. Τη περίοδο, 2012-13, ο Π.Ο.Κ. Έσπερος έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Ανδρών (Ε.Σ.ΠΕ.Δ.Α.), ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης.

## Τμήμα πετοσφαίρισης γυναικών
Η γυναικεία ομάδα το 2009-10 αγωνίζεται στη Β΄ κατηγορία της ΕΣΠΕΔΑ.

## Τμήμα χειροσφαίρισης ανδρών
Ο Έσπερος έχει ανδρική ομάδα χειροσφαίρισης που αγωνίζονταν στη A2' Εθνική.
Κατά την τρέχουσα αγωνιστική περίοδο, 2018-19, ο Π.Ο.Κ. Έσπερος έλαβε μέρος στην Β Εθνική Ελλάδας στον 1 όμιλο ολοκληρώνοντας τις αγωνιστικές του υποχρεώσεις στην 4η θέση της βαθμολογικής κατάταξης.

## Παραπομπές


## Εξωτερικοί σύνδεσμοι
* 
* 

Κατηγορία:Π.Ο. Έσπερος Καλλιθέας
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Αθήνας
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Σωματεία Ε.Σ.ΠΕ.Δ.Α.
Κατηγορία:Ιδρύσεις αθλητικών συλλόγων το 1943
Κατηγορία:Ιδρύσεις ποδοσφαιρικών ομάδων το 1943
Κατηγορία:Ιδρύσεις ομάδων καλαθοσφαίρισης το 1945